text: Alt for unge bilister kørte i grøften med politiet i hælene
  15 februar 2017 kl. 05.21
  To drenge på 16 og 17 år  kørte natten til onsdag en tur i en bil, som de havde"lånt" af den enes forældre. Det endte brat med en tur i grøften ved Varde.
  De to drenge, der er fra Esbjerg, havde taget bilen hos den enes forældre uden at spørge. Ved Varde fik en patrulje øje på bilen med de to drenge, som forsøgte at køre fra politiet.
  Inden det udviklede sig til en egentlig politijagt, kørte de to unge dog i grøften og stak af til fods - men blev hurtigt løbet ind.
  - Det var den 16-årige, der sad ved rattet. De to drenge var heldigvis hverken fulde eller skæve. De er heller ikke kendt af os før i nat. De har næppe fået den bedste modtagelse hos deres forældre, når deres køretur sluttede med både buler og bøder, siger vagtchef Erik Lindholdt, Syd- og Sønderjyllands Politi, onsdag morgen til TV SYD. 
  Straffen for at køre uden at have erhvervet kørekort er 7.000 kroner.
  2 knægte på 16 &amp; 17 år forsøgte at køre fra patrulje v/Varde, men endte med snuden i grøften. Ingen personskade...men røde ører. #politidk
  
  